ప్రణయ్ రెడ్డి వంగా

ప్రణయ్ రెడ్డి వంగా భారతీయ సినిమా నిర్మాత. ఆయన తెలంగాణ రాష్ట్రంలోని వరంగల్ జిల్లాకు చెందినవాడు. ఆయన తెలుగు భాషలో బ్లాక్ బస్టర్ చలనచిత్రమైన   అర్జున్ రెడ్డి ను 2017లో  నిర్మించాడు.

 ప్రారంభ జీవితం 
ఆయన తెలంగాణ రాష్ట్రంలోని వరంగల్ జిల్లాలో జన్మించాడు. ఆయన తన ప్రాథమిక విద్యను వరంగల్ లోని ప్లాటినం జూబ్లీ హైస్కూలు లో పూర్తిచేసాడు. ఆయన సోదరుడు సందీప్ రెడ్డి వంగా 2017లో నిర్మితమైన   అర్జున్ రెడ్డి సినిమాకు దర్శకత్వం వహించాడు.

 కళాశాల జీవితం 
ఆయన కర్ణాటక లోని భల్కీలో ఉన్న గుల్బర్గా విశ్వవిద్యాలయం నుండి మెకానికల్ ఇంజనీరింగ్ లో పట్టాను పొందాడు. ఉన్నత చదువులకు 2001లో ఆయన యూరోప్ వెళ్ళాడు. అచటా స్వీడన్ లోని డలర్నా విశ్వవిద్యాలయం నుండి 2003లో మెకానికల్ ఇంజనీరింగ్ లో మాస్టర్స్ డిగ్రీని పొందాడు. ఆయన స్విర్జర్లాండ్ లోణి బెర్న్ విశ్వవిద్యాలయం నుండి బిజినెస్ మేనేజిమెంటు డిగ్ర్రీని పొందాడు.

 జీవిత విశేషాలు 
ప్రణయ్ అమెరికా సంయుక్త రాష్ట్రాలలో నివసిస్తున్నాడు.  ఆయన అమెరికాలోని కాపిటల్ ఒన్, కైసెర్ పెర్మనెంటె, కోగ్నిజంట్ కంపెనీలకు ఇ.టి.ఎల్ కన్సల్టంట్ గా పనిచేస్తున్నాడు. ఆయన వర్జీనియా లో గత 13 యేళ్ల నుండి నివసిస్తున్నారు.

 అర్జున్ రెడ్డి 
ఈ చిత్రాన్ని నిర్మించడానికి ఏ నిర్మాత ముందుకురాకపోవడంతో తన తండ్రితో కలసి ఆయన  భద్రకాళి పిక్చర్స్ అనే నిర్మాణ సంస్థ ఏర్పాటుచేసి, ఈ చిత్రాన్ని నిర్మించారు. ఈ చిత్రం ఆగస్టు  25, 2017న విడుదలయింది. ఈ చిత్రం హిట్ కావడంతో ప్రణయ్ నిర్మాతగా గుర్తింపు పొందాడు.

 వివాదాలు 
ఈ సినిమాలో పొగత్రాగడం, డ్రగ్స్ సేవించడం వంటి అంశాల వల్ల సెన్సార్ బోర్డులో యిబ్బందులు వచ్చాయి. ఈ చిత్రం పోస్టర్ కూడా ముద్దు సన్నివేశంతో కూడుకొన్నందున యిబ్బందులెదురైనా తెలంగాన ఫిలిం చాంబర్ చే ఆమోదించబడినది.

 పునర్నిర్మాణం 
ఈ చిత్రం కన్నడం, హిందీ, తమిళ భాషలలో పునర్నిర్మించబడినది.

 వ్యక్తిగత జీవితం 
ఆయన శ్వేతను వివాహమాడాడు. ఆయనకు రిషిక్ నందన్ రెడ్డి వంగా (జ.2009), విభుం స్మారణ్ వంగా ( జ.2011) అనే ఇద్దరు కుమారులు ఉన్నారు.

 మూలాలు 

 ఆధారాలు 
 
 
 
 
 
 
 
 

 ఇతర లింకులు 

వర్గం:వరంగల్లు పట్టణ జిల్లా సినిమా నిర్మాతలు
వర్గం:తెలుగు సినిమా నిర్మాతలు